Publication: Magyar Közlöny
Issue: MK-2002-41 (Year: 2002, Number: 41)
Era: 1990-2004
Section: 1997. évi LXXX. törvény, melyek a biztosítási elv érvényre
Paragraph Index: 928

1997. évi LXXX. törvény, melyek a biztosítási elv érvényre juttatását, a kötelezõ fedezetelvonás ellentételezésének garantálását is célul tûzték ki. A szerzett jogot érintõ szabályozásbeli átmeneti idõszakoknak rendkívül fontos eleme a korábbi szabályozás által alkalmazott jogintézmények, ellátások új rendszerbeli helyének, jellegének megtalálása és a hozzájuk fûzõdõ garanciális elvárások biztosítása. Az Alkotmány 2. § (1) bekezdésébõl eredõ jogbiztonság követelménye tehát fokozottan jut szerephez e körben. Az Alkotmánybíróság ezért áttekintette a munkanélküli ellátásokra vonatkozó korábbi szabályozást arra figyelemmel, hogy azt terhelte-e nyugdíjjárulék fizetési kötelezettség. A mindenkori szabályozásból kitûnik, hogy a munkanélküli járadékban részesülõ személy mindvégig nyugdíjjárulék fizetésére volt kötelezett (sõt a jelenleg hatályos szabályozás szerint is kötelezett), ily módon e kötelezõ elvonással terhelt kereset-jellegû ellátás figyelmen kívül hagyása az öregségi nyugdíj megállapításához szükséges átlagkereset kiszámításakor alkotmánysértõ helyzetet teremtett. Minderre tekintettel az Alkotmánybíróság megállapította, a Tny. 1998. január 1. és 1998. december 31. között hatályban volt rendelkezése az Alkotmány 2. §

Source: https://magyarkozlony.hu/hivatalos-lapok/98bfe11c66f538467b429acff098ae9fe9b0e8dc/dokumentumok/c06bdd1174184d484f03ff181208ea76b566e18d/letoltes